Luettelo Platonin dialogien sivuhenkilöistä

**Luettelo henkilöistä, jotka esiintyvät [[Platon]]in [[dialogi|dialogeissa]]** joko Sokrateen keskustelukumppaneina tai muuten paikalla olleina. Osa henkilöistä on todistetusti historiallisia, osa on historiallisia mutta heidän esiintymisensä dialogeissa on kuvitteellista, ja osa saattaa puolestaan olla pelkästään kuvitteellisia hahmoja.

## Adeimantos

Adeimantos oli Platonin veli. Hän esiintyy dialogeissa *[[Parmenides (dialogi)|Parmenides]]* ja *[[Valtio (Platon)|Valtio]]*.

## Alkibiades

Alkibiades oli tunnettu ateenalainen poliitikko, joka esiintyy neljässä dialogissa: hänen mukaansa nimetyissä dialogeissa *[[Alkibiades I]]* ja *[[Alkibiades II]]*, sekä dialogeissa *[[Pidot (Platon)|Pidot]]* ja *[[Protagoras (dialogi)|Protagoras]]*.

## Agathon

Agathon oli ateenalainen näytelmäkirjailija, jonka kotiin sijoittuu dialogi *[[Pidot (Platon)|Pidot]]*.

## Antifon

Antifon oli Adeimantoksen, Glaukonin ja Platonin velipuoli. Hän esiintyy dialogissa *[[Parmenides (dialogi)|Parmenides]]*.

## Anytos

Anytos, Anthemionin poika, oli ateenalainen demokraatti, "kunnon ateenalainen", joka esiintyy dialogissa *[[Menon (dialogi)|Menon]]*. Sen lisäksi hän esiintyy *[[Sokrateen puolustuspuhe (Platon)|Sokrateen puolustuspuheessa]]* Sokratesta syyttäneiden henkilöiden johtajana. Sokrates sanoo hänen toimineen oikeudessa valtiomiesten ja käsityöläisten edustajana.

## Apollodoros

Apollodoros esiintyy dialogeissa *[[Faidon (dialogi)|Faidon]]* ja *[[Pidot (Platon)|Pidot]]*.

## Aristodemos

Aristodemos Kydathenaionlainen eli Aristodemos Pieni esiintyy dialogissa *[[Pidot (Platon)|Pidot]]*.

## Aristofanes

Aristofanes oli tunnettu komediakirjailija, joka esiintyy dialogissa *[[Pidot (Platon)|Pidot]]*.

## Aristoteles

Aristoteles, eri henkilö kuin samanniminen tunnettu filosofi, oli myöhempi kolmenkymmenen tyrannin jäsen. Hän esiintyy dialogissa *[[Parmenides (dialogi)|Parmenides]]*. Hänen voi hyvin nähdä siinä edustavan juuri myöhemmin tunnettua filosofia.

## Demodokos

Demodokos oli Sokrateen ystävä ja Theageen isä. Hän esiintyy dialogissa *[[Theages (dialogi)|Theages]]*. Ei tiedetä, oliko kyseessä sama Demodokos jonka mukaan on nimetty epäperäinen dialogi *[[Epäperäiset Platonin teokset#Demodokos|Demodokos]]*.

## Dionysodoros

Dionysodoros esiintyy dialogissa *[[Euthydemos (dialogi)|Euthydemos]]*.

## Ekhekrates

Ekhekrates oli flioslainen, joka esiintyy kehyskertomuksessa dialogissa *[[Faidon (dialogi)|Faidon]]*.

## Erysimakhos

Erysimakhos esiintyy dialogissa *[[Pidot (Platon)|Pidot]]*.

## Eudikos

Eudikos esiintyy lyhyemmässä *[[Hippias (lyhyempi dialogi)|Hippiaassa]]*.

## Eukleides

Eukleides Megaralainen oli filosofi, joka esiintyy dialogissa *[[Theaitetos (dialogi)|Theaitetos]]*.

## Euthydemos

Euthydemos oli sofisti, joka esiintyy dialogissa *[[Euthydemos (dialogi)|Euthydemos]]*.

Euthydemos, mahdollisesti eri henkilö, oli myös Kefaloksen poika, joka on taustalla dialogissa *[[Valtio (Platon)|Valtio]]*.

## Euthyfron

Euthyfron esiintyy hänen mukaansa nimetyssä dialogissa *[[Euthyfron]]*.

## Faidon

Faidon oli Sokrateen oppilas. Hän esiintyy hänen mukaansa nimetyssä dialogissa *[[Faidon (dialogi)|Faidon]]*.

## Faidros

Faidros oli ateenalainen filosofi ja Sokrateen ystävä. Hän esiintyy kahdessa dialogissa: hänen mukaansa nimetyssä dialogissa *[[Faidros (dialogi)|Faidros]]* sekä dialogissa *[[Pidot (Platon)|Pidot]]*.

## Filebos

Filebos esiintyy hänen mukaansa nimetyssä dialogissa *[[Filebos (dialogi)|Filebos]]*.

## Glaukon

Glaukon oli Platonin veli ja Sokrateen oppilas. Hän esiintyy dialogeissa *[[Parmenides (dialogi)|Parmenides]]* ja *[[Valtio (Platon)|Valtio]]*.

## Gorgias

Gorgias oli tunnettu puhuja ja puhetaidon opettaja, joka esiintyy hänen mukaansa nimetyssä dialogissa *[[Gorgias (dialogi)|Gorgias]]*.

## Hermogenes

Hermogenes oli Hipponikoksen poika ja Kalliaan veli. Hän esiintyy dialogissa *[[Kratylos (dialogi)|Kratylos]]*.

## Hermokrates

Hermokrates oli syrakusalainen kenraali. Hän esiintyy dialogeissa *[[Kritias (dialogi)|Kritias]]* ja *[[Timaios (dialogi)|Timaios]]*. Hänen mukaansa on nimetty hypoteettinen dialogi *[[Hermokrates (dialogi)|Hermokrates]]*.

## Hippias

Hippias oli tunnettu sofisti, joka esiintyy kolmessa dialogissa: hänen mukaansa nimetyissä *[[Hippias (laajempi dialogi)|laajemmassa Hippiaassa]]* ja *[[Hippias (lyhyempi dialogi)|lyhyemmässä Hippiaassa]]*, sekä dialogissa *[[Protagoras (dialogi)|Protagoras]]*.

## Hippokrates

Hippokrates esiintyy dialogissa *[[Protagoras (dialogi)|Protagoras]]*.

## Hippothales

Hippothales oli Lysikseen rakastunut mies, joka esiintyy dialogissa *[[Lysis (dialogi)|Lysis]]*.

## Ion

Ion oli efesolainen rhapsodi eli ammattimainen runouden esittäjä. Hän esiintyy hänen mukaansa nimetyssä dialogissa *[[Ion (dialogi)|Ion]]*.

## Kallias

Kallias oli varakas ateenalainen, Hipponikoksen poika ja Hermogeneen veli. Hänen kotiinsa sijoittuu dialogi *[[Protagoras (dialogi)|Protagoras]]*.

## Kallikles

Kallikles esiintyy dialogissa *[[Gorgias (dialogi)|Gorgias]]*.

## Kebes

Kebes oli Sokrateen oppilas. Hän esiintyy dialogissa *[[Faidon (dialogi)|Faidon]]*.

## Kefalos Klazomenailainen

Kefalos oli klazomenailainen vanhempi aseidentekijä, joka esiintyy dialogissa *[[Parmenides (dialogi)|Parmenides]]*.

## Kefalos Syrakusalainen

Kefalos oli syrakusalainen Lysaniaan poika ja Kefaloksen pojanpoika sekä puhuja Lysiaan isä. Hän esiintyy dialogissa *[[Valtio (Platon)|Valtio]]*.

## Khairefon

Khairefon esiintyy dialogeissa *[[Gorgias (dialogi)|Gorgias]]* ja *[[Kharmides (dialogi)|Kharmides]]*.

## Kharmantides

Kharmantides oli Kefaloksen poika. Hän esiintyy dialogissa *[[Valtio (Platon)|Valtio]]*.

## Kharmides

Kharmides esiintyy hänen mukaansa nimetyssä dialogissa *[[Kharmides (dialogi)|Kharmides]]*.

## Kleinias III

Kleinias III oli Alkibiadeen serkku, joka esiintyy dialogissa *[[Euthydemos (dialogi)|Euthydemos]]*.

## Kleinias Knossoslainen

Kleinias oli kreetalainen, joka esiintyy dialogeissa *[[Lait (Platon)|Lait]]* ja *[[Epinomis]]*.

## Kleitofon

Kleitofon oli Thrasymakhoksen ystävä. Hän esiintyy kahdessa dialogissa: hänen mukaansa nimetyssä dialogissa
*[[Kleitofon (dialogi)|Kleitofon]]* sekä dialogissa *[[Valtio (Platon)|Valtio]]*.

## Kratylos

Kratylos oli ateenalainen filosofi, joka esiintyy hänen mukaansa nimetyssä dialogissa *[[Kratylos (dialogi)|Kratylos]]*.

## Krinas

Krinas esiintyy dialogissa *[[Protagoras (dialogi)|Protagoras]]*.

## Kritias

Kritias oli Platonin sukulainen. Hän esiintyy neljässä dialogissa: dialogissa *[[Kharmides (dialogi)|Kharmides]]*, hänen mukaansa nimetyssä dialogissa *[[Kritias (dialogi)|Kritias]]*, sekä dialogeissa *[[Protagoras (dialogi)|Protagoras]]* ja *[[Timaios (dialogi)|Timaios]]*.

## Kriton

Kriton oli Sokrateen oppilas ja ystävä. Hän esiintyy kolmessa dialogissa: dialogeissa *[[Euthydemos (dialogi)|Euthydemos]]* ja *[[Faidon (dialogi)|Faidon]]* sekä hänen mukaansa nimetyssä dialogissa *[[Kriton (dialogi)|Kriton]]*.

## Ktesippos

Ktesippos esiintyy dialogeissa *[[Euthydemos (dialogi)|Euthydemos]]* ja *[[Lysis (dialogi)|Lysis]]*.

## Lakhes

Lakhes (n. 475-418 eaa.), Melanopoksen poika, oli ateenalainen aristokraatti ja kenraali, joka esiintyy hänen mukaansa nimetyssä dialogissa *[[Lakhes (dialogi)|Lakhes]]*.

## Lykon

Lykon oli ateenalainen, joka oli yksi Sokrateen syyttäjistä. Hän esiintyy *[[Sokrateen puolustuspuhe (Platon)|Sokrateen puolustuspuheessa]]* puhujien edustajana.

## Lysias

Lysias oli Kefalos Syrakusalaisen poika, joka on taustalla dialogissa *[[Valtio (Platon)|Valtio]]*.

## Lysimakhos

Lysimakhos oli Aristeides Oikeamielisen poika. Hän esiintyy dialogissa *[[Lakhes (dialogi)|Lakhes]]*.

## Lysis

Lysis esiintyy hänen mukaansa nimetyssä dialogissa *[[Lysis (dialogi)|Lysis]]*.

## Megillos

Megillos oli lakedaimonialainen, joka esiintyy dialogeissa *[[Epinomis]]* ja *[[Lait (Platon)|Lait]]*.

## Melesias

Melesias oli Thukydides vanhemman poika. Hän esiintyy dialogissa *[[Lakhes (dialogi)|Lakhes]]*.

## Meletos

Meletos oli ateenalainen, joka oli yksi Sokrateen syyttäjistä. Hän esiintyy *[[Sokrateen puolustuspuhe (Platon)|Sokrateen puolustuspuheessa]]* syyttäjien pääpuhujana ja runoilijoiden edustajana.

## Meneksenos

Meneksenos esiintyy dialogissa *[[Lysis (dialogi)|Lysis]]* sekä hänen mukaansa nimetyssä dialogissa *[[Meneksenos (dialogi)|Meneksenos]]*.

## Menon

Menon oli sofistien opeista kiinnostunut thessalialainen ylimys. Hän ja hänen orjapoikansa esiintyvät dialogissa *[[Menon (dialogi)|Menon]]*.

## Nikeratos

Nikeratos on taustalla dialogissa *[[Valtio (Platon)|Valtio]]*.

## Nikias

Nikias oli ateenalainen sotilas, joka esiintyy dialogissa *[[Lakhes (dialogi)|Lakhes]]*.

## Parmenides

Parmenides oli elealainen filosofi, joka on sijoitettu todennäköisesti kuvitteellisesti Sokrateen keskustelukumppaniksi dialogiin *[[Parmenides (dialogi)|Parmenides]]*.

## Pausanias

Pausanias esiintyy dialogissa *[[Pidot (Platon)|Pidot]]*.

## Polemarkhos

Polemarkhos oli Kefaloksen poika. Hän esiintyy dialogissa *[[Valtio (Platon)|Valtio]]*.

## Polos

Polos oli sisilialainen sofisti ja puhetaidon opettaja, joka esiintyy dialogissa *[[Gorgias (dialogi)|Gorgias]]*.

## Prodikos

Prodikos oli sofisti, joka esiintyy dialogissa *[[Protagoras (dialogi)|Protagoras]]*.

## Protagoras

Protagoras oli sofisti, joka esiintyy hänen mukaansa nimetyssä dialogissa *[[Protagoras (dialogi)|Protagoras]]*.

## Protarkhos

Protarkhos esiintyy dialogissa *[[Filebos (dialogi)|Filebos]]*.

## Pythodoros

Pythodoros esiintyy dialogissa *[[Parmenides (dialogi)|Parmenides]]*.

## Simmias

Simmias oli Sokrateen oppilas, joka esiintyy dialogissa *[[Faidon (dialogi)|Faidon]]*.

## Nuorempi Sokrates

Nuorempi Sokrates (*Sôkratês ho Neôteros*) esiintyy dialogeissa *[[Sofisti (dialogi)|Sofisti]]* ja *[[Valtiomies (dialogi)|Valtiomies]]*.

## Terpsion

Terpsion esiintyy dialogissa *[[Theaitetos (dialogi)|Theaitetos]]*.

## Theages

Theages oli Demodokoksen poika. Hän esiintyy hänen mukaansa nimetyssä dialogissa *[[Theages (dialogi)|Theages]]*.

## Theaitetos

Theaitetos oli matemaatikko, joka esiintyy dialogeissa *[[Sofisti (dialogi)|Sofisti]]* ja *[[Theaitetos (dialogi)|Theaitetos]]*.

## Theodoros

Theodoros Kyreneläinen oli matemaatikko, joka esiintyy dialogeissa *[[Sofisti (dialogi)|Sofisti]]*, *[[Theaitetos (dialogi)|Theaitetos]]* ja *[[Valtiomies (dialogi)|Valtiomies]]*.

## Thrasymakhos

Thrasymakhos oli sofisti, joka esiintyy dialogissa *[[Valtio (Platon)|Valtio]]*.

## Timaios

Timaios Lokroilainen oli matemaatikko, joka esiintyy dialogeissa *[[Kritias (dialogi)|Kritias]]* ja *[[Timaios (dialogi)|Timaios]]*.

## Zenon Elealainen

Zenon Elealainen oli elealainen filosofi, joka on sijoitettu todennäköisesti kuvitteellisesti Sokrateen keskustelukumppaniksi dialogiin *[[Parmenides (dialogi)|Parmenides]]*.

## Nimeltä mainitsemattomia henkilöitä

Lysimakhoksen ja Melesiaan pojat ovat paikalla dialogissa *[[Lakhes (dialogi)|Lakhes]]*.

Menonin orjapoika ratkaisee geometrisen ongelman dialogissa *[[Menon (dialogi)|Menon]]*.

"Tuntematon ateenalainen" (*"Athênaios ksenos"*) on keskustelukumppanina dialogeissa *[[Epinomis]]* ja *[[Lait (Platon)|Lait]]*.

"Tuntematon elealainen" (*"Eleatês ksenos"*) on keskustelukumppanina dialogeissa *[[Sofisti (dialogi)|Sofisti]]* ja *[[Valtiomies (dialogi)|Valtiomies]]*.

Vanginvartija esiintyy dialogissa *[[Faidon (dialogi)|Faidon]]*.

"Ystävä" on keskustelukumppanina dialogeissa *[[Hipparkhos (dialogi)|Hipparkhos]]*,  *[[Minos (dialogi)|Minos]]*, *[[Pidot (Platon)|Pidot]]* ja *[[Protagoras (dialogi)|Protagoras]]*.

## Lähteet

* 
* 
* 
* 
* 
* 
* 

### Viitteet